**Обявление на Изпълнителна агенция по околна среда (ИАОС)**

На основание чл. 122а, ал. 5 от *Закона за опазване на околната среда* (ЗООС) и чл. 7, ал. 3, ал. 4 и ал. 5 от *Наредбата за условията и реда за издаване на комплексни разрешителни* *(Наредбата)* е открит обществен достъп до заявлението за издаване на комплексно разрешително на **„СИГМАРЕФ“ ЕООД, ЕИК 202598406, с. Труд, община Марица, област Пловдив, площадка с. Труд** за експлоатация на **„Инсталацията за изработване на огнеупорни керамични изделия чрез изпичане“**, изпълняваща дейност, съгласно т. 3.5 от Приложение № 4 към ЗООС – „*Инсталации за изработване на керамични продукти чрез изпичане, по-конкретно покривни керемиди, тухли, огнеупорни тухли, плочи, каменинови или порцеланови изделия, с производствен капацитет над 75 т за денонощие и/или с капацитет на пещта за изпичане над 4 кубични метра и с плътност на подреждане за една пещ над 300 килограма/кубичен метър*“.

Компетентен орган за вземане на решение по заявлението е изпълнителният директор на ИАОС.

В периода **от 24.06.2024 г. до 24.07.2024 г.**, документацията, съдържаща се в заявлението ще бъде достъпна на интернет страницата на ИАОС и на Община Марица.

Забележки, разяснения и възражения, в горепосочения срок могат да се подават до изпълнителния директор на ИАОС и/или кмета на Община Марица, по официален ред, заведени в съответното деловодство.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80;

Мария Тошева – ръководител Дейност „Чистота“, Община Марица, тел.: 032/907-854